Blotvil

Ar blotviled eo al loened divellkeinek a ya d'ober ar skourrad Mollusca.

Alies mat int stummet gant ur penn, ur c’horf gludek, ha gant un troad. Ar c’horf gludek zo gwisket gant ur mantel, a brodu ur grogenn raz a-benn sevel ar grogenn.

Mollusca a zeu deus al latin Mollis, “mou”. Blotvil a zeufe deus "Blot + vil ". 

117 000 spesad a vefe er skourrad. Etre 60 000 ha 100 000 spesad fosilized a vrasjeder.  

Perlez a c’hell blotviled zo krouiñ, goloiñ a reont gant nakr an elfennoù atizus hag o deus bet klasket en em silañ en o ziabarzh. Daoust d’al liesseurted a arvezioù e c’hell al loened-se bezañ, e kaver dezverkoù boutin d’an holl blotviled a-vremañ. Danvez raz a grouont dre ar c’hein, pezh a ro stumm d’ar grogenn. Stumm ur walenn zo gant ar sistem nervennek, lec’hiet emañ tro-dro da ganol an treizhañ.

Hermafrodit eo ar spesadoù evel ar maligorn hag an istr. 500 milion a vloavezhioù e vefent.

 E-touesk ar blotviled emañ ar gasteropoded, evel da skouer ar maligorn, ar velc’hwedenn, en em stlejañ a reont war un troad.

 Ur strollad all a zo anezhañ an daougleureged en o zouez an istr, ar meskl. Gwarezet e vezont gant ur grogenn. O zoare bevañ zo heñvel ouzh hini ar bronn-vor, silañ a reont an dour evit en em vagañ gant plankton. Gant an emdroadurezh o deus kollet o fenn, hag o zaoulagad zo aet tamm ha tamm diwar wel, gant an amzer.

 Ar c’hefalopod zo barzh rummad ar blotviled ivez, loened evel ar morgaz, ar c’halamar, ar morgad pe ar morgaoul.

 Kevrennadoù 
War-dro 100 000 spesad blotviled a zo, renket en 8 kevrennad :
 Aplacophora
 Bivalvia
 Caudofoveata
 Cephalopoda
 Gastropoda
 Monoplacophora
 Polyplacophora
 Scaphopoda

Rummad:Divellkeineged